Diari Oficial de la Generalitat Valenciana


Sumari del DOGV 6388, del 02-11-2010 (2010/11312)

RESOLUCIÓ de 27 d'octubre de 2010, de la directora de l'Agència Valenciana de Foment i Garantia Agrària, per la qual es convoquen les ajudes RURALTER-Leader: tercera ronda de presentació de projectes.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6388

Data del DOGV
:   02-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11015


Data del document
:   27-10-2010

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 27 d'octubre de 2010, de la directora de l'Agència Valenciana de Foment i Garantia Agrària, per la qual es convoquen les ajudes RURALTER-Leader: tercera ronda de presentació de projectes. [2010/11955]  
  
\* \* \* \* \*  
En l'article quart de l'Orde 36/2010, de 26 d'octubre, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Leader, s'establix que es publicaran en el Diari Oficial de la Comunitat Valenciana les successives obertures de rondes de presentació de projectes RURALTER-Leader que decidisquen els GAL, i que la resolució de convocatòria ha d'incloure el termini de presentació de sol·licituds i l'import global de les ajudes que es convoquen en cada territori.  
Els huit grups d'acció local RURALTER-Leader valencians han comunicat a la Direcció General d'Empreses Agroalimentàries i Desenvolupament del Medi Rural la seua decisió que es convoque, el 2010, una tercera ronda de presentació de sol·licituds d'ajuda.  
Ateses les disposicions de l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, que requerix la publicació de les línies de subvenció que financen i l'import global màxim destinat a les subvencions.  
A proposta de la Direcció General d'Empreses Agroalimentàries i Desenvolupament del Medi Rural, en virtut de les facultats conferides en l'article 47.3 del Text Refós de la Llei de la Hisenda Publica de la Generalitat Valenciana i en l'article 13 del Decret 123/2006, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006), resolc:  
Apartat primer. Objecte i àmbit   
Convocar la concessió d'ajudes RURALTER-Leader per a l'exercici 2010, que s'emmarquen en l'eix 4 del PDR de la Comunitat Valenciana 2007-2013 i estan destinades a finançar l'execució de projectes d'inversió, d'acord amb el que s'establix en les bases reguladores aprovades per mitjà de l'Orde 36/2010, de 26 d'octubre, de la Conselleria d'Agricultura, Pesca i Alimentació per la qual s'aproven les bases de les ajudes RURALTER-Leader.   
Apartat segon. Beneficiaris  
Poden ser beneficiaris d'estes ajudes els definits, per a les diferents mesures, en l'orde de bases esmentada.  
Apartat tercer. Finançament de les ajudes  
1. Les ajudes que es convoquen tenen caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat.   
2. Els fons per a les ajudes RURALTER-Leader són aportats en un 62,5% per la hisenda pública valenciana, en un 36,5% pel FEADER i en un 1% pel Ministeri de Medi Ambient i Medi Rural i Marí.  
3. La dotació econòmica d'esta convocatòria puja a 72.861.712 euros, a càrrec dels pressupostos de l'Agència Valenciana de Foment i Garantia Agrària (AVFGA), que depén de la Conselleria d'Agricultura, Pesca i Alimentació (secció 12, entitat 91, capítol VII, línia SE833000). Per als exercicis subsegüents a l'actual, els imports de cada anualitat queden supeditats a l'existència de crèdit adequat i suficient en el pressupost corresponent de cada exercici.  
4. La distribució en anualitats és la següent:  
  
5. La distribució dels fons per zona i grup d'acció local és la següent:  
1. Associació RURALTER-Leader Zona 1: 1.000.000 euros  
2. Grup de Desenvolupament Rural comarca els Ports Maestrat, GDR PORTMADER: 1.000.000 euros  
3. Associació RURALTER Castelló-Sud: 1.400.000 euros  
4. Associació per al Desenvolupament Rural València Interior: 1.400.000 euros  
5. Associació del Llano de Chiva a la Plana de Utiel: 3.200.000 euros  
6. Grup de Desenvolupament Rural RURALTER-Leader Zona 6: 1.400.000 euros  
7. Associació RURALTER-Leader Zona 7: 1.000.000 euros  
8. Centre de Desenvolupament Rural Alacant: 2.000.000 euros  
Apartat quart. Presentació de sol·licituds   
1. El termini de presentació de sol·licituds d'ajudes serà de 20 dies naturals comptadors des de l'endemà de la publicació d'esta resolució en el Diari Oficial de la Comunitat Valenciana.  
2. El model de sol·licitud d'ajuda i la documentació que cal presentar són els que figuren en l'orde de bases. Les sol·licituds, juntament amb la totalitat de la documentació, es dirigirà al grup d'acció local corresponent per raó del municipi on es pretenga executar el projecte, i els presentaran en dos exemplars a les adreces següents:  
- Zona 1: Associació RURALTER-Leader Zona 1, c/ Doctor Miguel Barreda Jover, 2, 12101 Traiguera.  
- Zona 2: GDR PORTMADER, c/ Nevera, 1, 12515 Ares del Maestrat.  
- Zona 3: Associació RURALTER Castelló-Sud, c/ Major 2, 12087 Gaibiel.  
- Zona 4: Associació per al Desenvolupament Rural València Interior, Pintor Sorolla, 1, 46057 Tuéjar.  
- Zona 5: Associació del Llano de Chiva a la Plana de Utiel, c/ Virgen del Rosario, 3, 46887 Yátova.  
- Zona 6: Grup de Desenvolupament Rural RURALTER-Leader Zona 6, plaça Manuel Tolsá, s/n, 46053, Enguera.   
- Zona 7: Associació RURALTER-Leader Zona 7, plaça de la Font, 1, 46843 Ador.  
- Zona 8: CEDER-Alacant, c/ Sant Antoni, 2, 03138 Cocentaina.  
3. La presentació de sol·licituds es pot fer telemàticament, i per a això s'accedirà al catàleg de servicis públics interactius de la Generalitat accessibles a través de i se seleccionarà el servici corresponent. Per a poder accedir a este sistema telemàtic, el sol·licitant ha de disposar de firma electrònica avançada, amb el certificat reconegut d'entitat (persones jurídiques) o amb el certificat reconegut per a ciutadans (persona física), tots dos emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant de la Generalitat per a la realització de tràmits per via telemàtica. Si alguns dels documents que cal aportar amb la sol·licitud no poden ser presentats de forma telemàtica, se'n farà l'entrega per registre d'entrada, dins del termini de presentació establit en l'orde.  
4. De conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) número 1290/2005, del Consell, quant a la publicació d'informació sobre els beneficiaris de fons procedents del fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les dades dels beneficiaris seran publicades d'acord amb estos reglaments i podran ser tractats per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Pel que fa a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques quant al tractament de dades personals i a la lliure circulació d'estes dades.  
La participació en la convocatòria suposa, per a cada un dels beneficiaris, l'acceptació i autorització expressa a l'AVFGA per a la recollida, la incorporació als fitxer respectius i el tractament d'estes dades personals, com també per a la conservació durant els terminis previstos en les disposicions aplicables.  
Apartat cinqué. Pagament de les ajudes  
1. La sol·licitud de pagament de l'ajuda concedida es realitzarà en el model que conté l'orde de bases, i també caldrà adjuntar la documentació a què s'hi fa referència.   
2. La justificació de despeses pel beneficiari tindrà com a termini final l'1 de juny de cada anualitat de pagament, per als projectes que no incloguen obres, i l'1 d'octubre de cada anualitat, per als que n'incloguen. La justificació de despeses de l'anualitat 2010 tindrà com a termini l'1 de juny i el 15 de setembre, respectivament, de 2011.  
Apartat sisé. Delegació de facultats  
Es faculta la directora general d'Empreses Agroalimentàries i Desenvolupament del Medi Rural per a dictar els actes, les resolucions i les instruccions que siguen necessaris per a l'aplicació d'esta resolució.  
Apartat seté. Recursos  
Contra esta resolució, que posa fi a la via administrativa, es pot interposar potestativament un recurs de reposició davant de la subsecretària de la Conselleria d'Agricultura, Pesca i Alimentació, en la seua qualitat de directora de l'Agència Valenciana de Foment i Garantia Agrària, en el termini d'un mes comptador des de l'endemà de la publicació, o impugnar-se directament davant dels jutjats contenciosos administratius en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46.1 de la Llei de la Jurisdicció Contenciosa Administrativa.  
València, 27 d'octubre de 2010.- La directora de l'Agència Valenciana de Foment i Garantia Agrària: Pilar Amigó Salvi.